[{"text_idx": "#000001", "text": "La sarda lingvo estos en la lernejoj de Sardio ekde la sekva kurso"}, {"text_idx": "#000002", "text": "Okazis interkonsento inter la majoritataj kaj la opoziciaj partioj de la au\u0306tonoma registraro de Sardio por enkonduki la sardan en la regulara edukado, lau\u0306 informis la okcitana j\u0302urnalo Jornalet. Ec\u0302 se la insulo posedas au\u0306tonoman statuton ekde 1948, kaj ekde 1997 leg\u0302on protektantan ties kulturan kaj lingvan identecon, instruado estas dau\u0306re nur en la itala."}, {"text_idx": "#000003", "text": "Finfine, la regiona konsilantaro de Sardio proponis amendon al la leg\u0302o de 1997: ekde la komenco de la sekva kurso 2015-2016 en la infanaj lernejoj, kaj jaron poste en la tiuj elementaj kaj la mezaj, estos la sarda lingvo, ne nur kiel instruata lingvo sed kiel instrupera lingvo de nelingvaj materioj. La universitatoj instruos la bezonatajn instruistojn pere de kontraktoj kun la au\u0306tonoma registaro, kiu disponigos tri milionojn da eu\u0306roj por la instruado de la lingvo dum la sekvaj tri jaroj kaj devos eldoni lernolibrojn."}, {"text_idx": "#000004", "text": "Ec\u0302 se tiu amendo signifas gravan pas\u0302on por la sarda, la instruado en tiu lingvo estos tute nedeviga kaj la gepatroj devos intence inskribi la gefilojn."}]